Subject: Tööaja registreerimine tarkvara abil
From: "Getter Evertsoo" <[email-masked]>
To: "info - AKI" <[email-masked]>
Date: Thu, 15 Jan 2026 09:21:51 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere.

Kuna Tööinspektsioon palus ka Teie käest uurida seisukohta, siis küsimus
on järgmine:

Ettevõttes on kasutusele võetud Begin tööajaregistreerimise tarkvara.
Kokku 27 töötajat on nõus oma tööaega registreerima sõrmejälje,
näotuvastuse või personaalse koodi alusel (töötajad on saanud ise valida
logimisviisi). Kaks töötajat on keeldunud tööaja registreerimisest,
põhjendades seda väitega, et tööandjal ei ole õigust nende tööaega
jälgida.

Palume selgitust, milline on Andmekaitse Inspektsiooni senine praktika
sarnastes olukordades ning kuidas peaks tööandja sellisel juhul edasi
toimima. Hetkel ei ole võimalik nende töötajate tööaega muul viisil
usaldusväärselt arvestada, kui nad keelduvad tööaja registreerimisest.

Soovime teada, millised on tööandja õigused ja kohustused ning millised
võimalused on tööaja arvestuse korrektseks korraldamiseks sellises
olukorras.

Oleme tutvunud Andmekaitse Inspektsioon selgitustega ning mõistame, et
tööaja registreerimine elektrooniliste vahendite abil on üldjuhul lubatud
ja tööandja kohustus tööaja arvestuse pidamisel. Palume kinnitust, kas
meie arusaam on korrektne ning milliseid täiendavaid samme peaks tööandja
vajadusel astuma.

Lugupidamisega,

Getter Evertsoo

Lävel Uksetehas OÜ

Tootmise assistent

Kooli tee 21, Lustivere

48032, Põltsamaa vald

Mob: +372 5395 9969